Gàllia lugdunenca

La Gàllia lugdunenca o Gàllia lionesa (Gallia LugdunensisLo nom d'aquela província es format a partir d'aquel de la colonia romana, Lugdunum, que n'es la capitala. o Lugdunensis en latin) èra una de las tres províncias (amb la Gàllia aquitània e la Gàllia belgica) creada per August al començament de son principat a partir de las conquistas realizadas per Juli Cesar en  Gàllia entre 58 e 51/50 AbC. Lo sud de la Gàllia e la val de Ròse, fins a Viena, son alara ja romans, dempuèi lor conquista realizadas precedentament entre 125 e 121 AbC. Aquela darrièra region constituís una província distincta, de reng senatorial, la Narbonesa, alara que Gàllias lugduneca, aquitània e belgica son de províncias imperialas. Aquelas tres darrièras províncias eissidas del partiment augustenc èra pasmens reünidas, mejans los notables galleses al cap de las ciutats, dins l'encastre d'una amassada, de vocacion politica e religiosa, ligada al cult imperial, lo Sanctuari federal de las Tres Gàllias, e que lo sèti se situava fàcia a la colonia romana de Lugdunum, sus la levada forma per la confluéncia entre Sòna e Ròse, luòc nomenat Condate o ad confluentesTurcan Robert. .

 De la conquista cesarèa e l’organizacion d’August 
Quand s’acaba la Guèrra de las Gàllias,  l’acòrdi fragil entre Cesar e Pompèu se pèrd e las guèrras civilas començan, entre los dos primièrs protagonistas d’en primièr, puèi après l’assassinat  de Cesar en 44 AbC. entre  Marc Antòni e Octavi. S'aquelas guèrras se debanan pas en Gàllia, aquesta serà pasmens l’objècte de rivalitats entre Marc Antòni, qu'obten dins un primièr temps lo govèrn d'aquela novèla provínciaa la seguida dels acòrdis secrets de Philippes, seguissent sul pic la  batalha del meteis nom, en 42 AbC. , abans qu’Octavi, dins l'encastre d’un acòrdi de patz precària amb Marc Antòni ne prenga a son torn le contraròtleAprès los acòrdis de Brindes, en 40 . Es sonque al  tèrme d'aquelas guèrras civilas e après l’ afermiment del regim novèl  qu’Octavi, vengut August en 27 AbC., pòt alara organizar los territòris conquistats per Cesar. La data de la reorganizacion territoriala es encara discutida, o entre 27 e 25 AbC., o entre 16 e 13 AbC., pendent doas demoranças diferentas d'August en Gàllia. Aquela nòva organizacion territoriala a per consequéncia de devesir lo vast territòri conquist per Cesar entre la Narbonesa, sus que s'apièja, e los Pirenèus e lo Ren, en tres províncias de reng imperial: la Gàllia lugdunenca, la Gàllia Belgica e la Gàllia Aquitània. Dins aquel encastre, dos dels mai poderoses pòbles de Gàllia, vesins pasmens, se trapan separats: los Eduens en Lugdunenca, los Arvernes en Aquitània. Mas aquela òbra d’organizacion es pas sonque territoriala. Cal senhalar tanben la realizacion d’un  primièr malhum de vias, amb Lion per centre, e qu'es l’òbra d’ Agrippa ; la creacion d’un talhièr monetari imperial a Lion en 15 AbC.; la fondacion en 12 AbC. del Sanctuari federal de las Tres Gàllias, a Lugdunum tanben, e destinada mantenir un encastre unificat, mas subretot religiós, per las tres províncias venent d’èsser separadas; la creacion vèrs 15 AbC., d’una  zona doanièra intèrna a l’Empèri, unificada en mai de las Tres Gàllias integrant tanben la NarbonesaJérôme France,«  Administration et fiscalité douanières sous le règne d'Auguste : la date de la création de la Quadragesima Galliarum », MEFRA, 105-2, 1993, 895-927 [lire en ligne]..

 La Lugdunenca d'August a Domician 

 L'encastre geografic 
Entre las diferentas reformas d'August e Domician es malaisit de descriure las frontièras.  Las fonts textualas son raras e concernisson subretot Plini lo Vièlh e Estrabon. Una autra dificultat ven del fach que la representacion de l’espaci geografic dins l’Antiquitat es diferrenta d'aquela d'ara e plan desformada. Atal, Estrabon descriu la sèrra dels Pirenèus coma orientada del Nòrd al SudEstrabon, Geografia, III, 1, 3. , Garona, LégerEstrabon, Geografia, IV, 2, 1. , Sèina e Ren« Mas i a encara un autre riu, lo Sequanas, qu'a sa font dins los Alps e s'espandís dins l'Ocean, aprés aver rajat parallelament al Ren ... li essent totes parallèls. 

Christian Goudineau, per comprene melhor aquela organizacion territoriala, ensaja dins un primièr temps de presentar graficament per una mapa d'aquela vision desformada de l'espaci per Estrabon, puèi i intègra las divisions territorialas estrabonianas etplinianasChristian Goudineau, « Les provinces de Gaule : problèmes d'histoire et de géographie », Mélanges Pierre Lévêque, ALUB, 1990, 5, p. 161-170.. Le constat es aquel d'un partiment racional repartissent l'espaci geografic coma conegut a l'epòca segon de formas geometricas, rectangles e carratsAtal Estrabon en IV, 1, 3 parlant de la Narbonesa coma « d'un parallelograma, que lo mont Pirenèu forma lo costat occidental e le mont Cemèn lo costat septentrional, alara que los dos autres costat son formats, aquel del miègjorn, per la partida de mar compresa entre lo mont Pirenèu e Massalia, e aquel del levant en partida per la cadena dels Alps, en partida per la linha que perlonga aquela sèrra fins a l'encotra dels primièrs penjals del Cemèn del costat del Ròse, que forman un angle drech amb la quita linha. , de dimensions similaras.

Un segond constat es qu'es un partiment territorial pro diferent d'aquel conegut al Naut-Empèri per las província Lugdunenca e Belgica. Dins lo periòde posterior a August Lugdunenca e Belgica se partejavan la region compresa entre Léger, Narbonesa e Ren segon un axe nòrd-oèst / sud-èst, ambedoas províncias dispausavan d'una sortida maritima, lo partiement d'August donat per Estrabon mòstra una reparticion del territòri segon un axe èst-oèst. La Gàllia belgica d'August contraròtle tota la façada maritima dempuèi l'estuari de Léger fins a la boca del Ren; la Lugdunenca contraròtla ela un territòri pas que continental. Aquela primièra frontièra augustenca entre Lugduneca e Belgica se rend malaisidament de biais precís sus una mapa contemporèa, sola sembla èsser acquerida una seccion d'aquela frontièra a miègcamin del cors del Ren e que conserverà mai tard la frontièra separant Germania Inferiora e Germania Superiora, creadas per Domician.

 Administracion 
La Gàllia lugdunenca èra una província imperiala administrada per un legat d'August propretor de reng pretorian installat a Lugdunum (Lion). Aguèt per exemple per governaire Septimi Sever lo futur emperaire d’origina nòrd-africanaAnne Daguet-Gagey,Septime Sévére, p. 166-167, Payot, 2000, ISBN 2-228-89336-6.. Lo ròtle privilegiat de Lugdunum foguèt renforçat per la preséncia d’un talhièr monetari impérial puèi del Sanctuari federal de las Tres Gàllias, dedicada al cult de Roma e August.

En 68, foguèt la primièra e se levar contra Neron de totas las províncias, pasmens se los abitants de Lugdunum seguèron gaire pas aquel movement. Lo Gallés Cai Juli Vindex èra lo governaire e proclama Galba emperaire abans d’èsser vencut.

 Economia 
La Gàllia Lugdunenca es una de las províncias mai poblada de l’Empèri, e de las mai ricas. Dona a partir de l’an 48 un nombre important e totjorn mai de senators, coma d'Eduens. tanben dona de legionaris e d'auxiliaris a las legions del Ren, e las vilas d’Augustodunum e Lugdunum son d’importants centres dans l’Occident pasmens se a populacion d'aquelas vilas de segur passèt pas los 35000 abitants per Augustodunum,  per Lugdunum. Mai, la campanha es plan espleitada amb una densitat importanta de vilas e de vici (vilòta rurala).

Vilas màger: Lugdunum, Augustodunum (Autun), Lutècia (París), Juliomagus (Angieus), Condate Riedonum (Rennes), Rotomagus (Roen), Caesarodunum (Tors), Augustodurum (Bayeux), Forum Segusiavorum (Feurs), eca.

 Particion 
En 297, jos Dioclecian, la Lugdunenca foguèt devesida en doas províncias:
 La Lugdunenca primièra, capitala Lugdunum / Lion;
 La Lugdunenca segonda o lugdunenca armoricana, capitala Rotomagus / Roen.
Constantin, subdevesís encara aquelas doas províncias:
 La Lugdunenca primièra, es devesida en:
 Lugdunenca primièra (vals de Sòna e d'Alièr), capitala Lion,
 Lugdunenca quatrena o Senonasa (Orleanés, Senones), capitala Sens,
 La Lugdunenca segonda en:
 Lugdunenca segonda (Normandia actuala), capitala Roen
 Lugdunenca tresena (Bretanha continentala, Maine, Anjou e Toraine), capitala Tors.
aquelas quatre províncias son totas ligadas al diocèsi de las Gàllias e a la prefectura del pretòri de las Gàllias.

 Invasion 
Los bretons installats en Lugdunenca III se revoltèron contra lo poder imperial vèrs 450. La Lugdunenca I foguèt ocupada pels burgondis vèrs 460. Los romans demòran presents dins las Lugdunesas II e IV fins a 486 amb Gèli e Siagre.

 Notas e referéncias 

 Fonts anticas 
 Estrabon, Geografia, libre IV. en linha

 Bibliografia 
 Alain Ferdière, La Gaule Lyonnaise, Paris, Picard, 2011.
 Pierre Gros, La France gallo-romaine, Paris, Nathan, 1991, 200 pages,  (ISBN 2-09-284376-1).
 Jean-Jacques Hatt, Histoire de la Gaule romaine, Paris, Payot, 1966.
 Pierre Wuilleumier, L'administration de la Lyonnaise sous le Haut-Empire, Paris, 1948.
 Yann Le Bohec, Gallia Lugudunensis : du Lyonnais au Finistère, Dijon, Faton, 2008 (Compte-rendu).
 Lucien Lerat, La Gaule romaine, Paris, Errance, 2e éd., 1986.
 Christian Goudineau, Regard sur la Gaule, Paris, Errance, 1998, rééd. 2000.

 Articles connèxes 
 Província romana
 Gàllia Belgica
 Gàllia Aquitània
 Narbonesa
Categoria:Empèri Roman
Categoria:Gàllia
Categoria:Província romana